CELEX: E2013J0025
Language: mt
Date: 2014-08-28 00:00:00
Title: Sentenza tal-Qorti tat- 28 ta’ Awwissu 2014 fil-Kawża E-25/13 — Gunnar V. Engilbertsson v Íslandsbanki hf. (L-Artikolu 34 SCA — Appell kontra talba għal Opinjoni Konsultattiva — Indiċjar fuq self ipotekarju — Direttiva 87/102/KEE — Direttiva 93/13/KEE — Prinċipji ta’ effettività u ekwivalenza)

19.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 92/31
            
         SENTENZA TAL-QORTI
   tat-28 ta’ Awwissu 2014
   fil-Kawża E-25/13
   Gunnar V. Engilbertsson v Íslandsbanki hf.
   (L-Artikolu 34 SCA — Appell kontra talba għal Opinjoni Konsultattiva — Indiċjar fuq self ipotekarju — Direttiva 87/102/KEE — Direttiva 93/13/KEE — Prinċipji ta’ effettività u ekwivalenza)
   (2015/C 92/05)
   Fil-Kawża E-25/13, Gunnar V. Engilbertsson v Íslandsbanki hf. — TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mill-Qorti Distrettwali ta’ Reykjavík (Héraðsdómur Reykjavíkur) rigward l-interpretazzjoni tad-Direttiva 93/13/KEE tal-5 ta’ April 1993 dwar klawżoli inġusti f’kuntratti mal-konsumatur, il-Qorti, magħmula minn Carl Baudenbacher, President u Mħallef-Relatur, Per Christiansen and Páll Hreinsson, Imħallfin, tat is-sentenza fit-28 ta’ Awwissu 2014, li d-dispożittiv tagħha huwa kif ġej:
   
               1.
            
            
               Id-Direttiva 93/13/KEE ma tagħmilx projbizzjonijiet ġenerali fuq termini kuntrattwali fuq l-indiċjar tas-self ipotekarju f’kuntratti bejn fornitur u konsumatur. Hija l-qorti tar-rinviju li tivvaluta jekk il-klawżola kuntrattwali inkwistjoni hix inġusta. Il-valutazzjoni għandha tieħu in konsiderazzjoni l-interpretazzjoni tal-Qorti tal-kunċett ta’ “klawżola inġusta”.
            
         
               2.
            
            
               Id-Direttiva 93/13/KEE ma tillimitax is-setgħa diskrezzjonali ta’ Stat ŻEE li jiddetermina, permezz tal-leġiżlazzjoni jew permezz tar-regulazzjoni amministrattiva, il-fatturi li jistgħu jikkawżaw tibdil f’indiċi predeterminat, bħalma hu l-indiċi Islandiż tal-prezzijiet tal-konsumatur, kif ukoll il-metodi biex jitkejjel dan it-tibdil, sakemm dawn huma espliċitament deskritti fil-kuntratt.
            
         
               3.
            
            
               Hija l-qorti nazzjonali kompetenti li tistabbilixi jekk klawżola kuntrattwali partikulari kinitx negozjata individwalment skont it-tifsira tal-Artikolu 3 tad-Direttiva 93/13/KEE.
            
         
               4.
            
            
               Hija l-qorti nazzjonali kompetenti li tistabbilixxi jekk klawżola kuntrattwali relatata mal-indiċjar tal-pagamenti ta’ selfa biex jiġi finanzjat ix-xiri ta’ proprjetà immobbli għandhiex tiġi meqjusa li kienet deskritta b’mod espliċitu u li tinftiehem mill-konsumatur. Tali valutazzjoni għandha wkoll tqis it-test preċiż tal-klawżoli kuntrattwali rilevanti u kull ċirkostanza oħra rilevanti, inkluż iċ-ċirkostanzi stipulati fil-punti (a) u (b) tat-tielet mistoqsja mqiegħda mill-qorti nazzjonali, kif ukoll il-leġiżlazzjoni nazzjonali dwar l-indiċjar tal-prezzijiet.
            
         
               5.
            
            
               L-Artikolu 6(1) tad-Direttiva 93/13/KEE għandu jiġi interpretat li jfisser li, fejn qorti nazzjonali tikkunsidra li klawżola partikolari hija inġusta skont it-tifsira tad-Direttiva, dik il-qorti għandha tiżgura li tali klawżola ma torbotx lill-konsumatur sakemm il-kuntratt ikun kapaċi jibqa’ jeżisti mingħajr il-klawżola inġusta, sa fejn, bi qbil mar-regoli tal-liġi domestika, tali kontinwità tal-kuntratt hija legalment possibbli.